Komission asetus (EY) N:o 2301/2000, annettu 17 päivänä lokakuuta 2000, markkinointivuoden 2000 osalta arvioidun tulonmenetyksen sekä uuhta ja naaraspuolista vuohta kohden maksettavan palkkion arvioidun tason määrittämisestä sekä tämän palkkion toisen ennakkomaksun vahvistamisesta



Virallinen lehti nro L 263 , 18/10/2000 s. 0006 - 0007



Komission asetus (EY) N:o 2301/2000, annettu 17 päivänä lokakuuta 2000, markkinointivuoden 2000 osalta arvioidun tulonmenetyksen sekä uuhta ja naaraspuolista vuohta kohden maksettavan palkkion arvioidun tason määrittämisestä sekä tämän palkkion toisen ennakkomaksun vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon lampaan- ja vuohenlihan yhteisestä markkinajärjestelystä 3 päivänä marraskuuta 1998 annetun neuvoston asetuksen (EY) N:o 2467/98(1), sellaisena kuin se on muutettuna asetuksella (EY) N:o 1669/2000(2), ja erityisesti sen 5 artiklan 6 kohdan, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(3), sellaisena kuin se on viimeksi muutettuna asetuksella (EY) N:o 1257/1999(4), ja erityisesti sen 13 artiklan, sekä katsoo seuraavaa: (1) Asetuksen (EY) N:o 2467/98 5 artiklan 1 ja 5 kohdassa säädetään palkkion myöntämisestä lampaanlihan ja tietyillä alueilla vuohenlihan tuottajille mahdollisen tulonmenetyksen korvaamiseksi. Nämä alueet määritellään asetuksen (EY) N:o 2467/98 liitteessä I sekä vuoristoalueista, joilla myönnetään vuohenlihan tuottajapalkkiota, 21 päivänä joulukuuta 1999 annetun komission asetuksen (EY) N:o 2738/1999(5) 1 artiklassa. (2) Asetuksen (EY) N:o 2467/98 5 artiklan 6 kohdan mukaisesti ja jotta ennakkomaksu voidaan maksaa lampaanlihan ja vuohenlihan tuottajille, ennakoitavissa oleva tulonmenetys olisi arvioitava ennakoitavien markkinahintojen kehitysnäkymien mukaan. (3) Asetuksen (EY) N:o 2467/98 5 artiklan 2 kohdan mukaisesti painavien karitsojen tuottajille uuhta kohden maksettavan palkkion määrä saadaan kertomalla kyseisen artiklan 1 kohdan toisessa alakohdassa tarkoitettu tulonmenetys kertoimella, joka kuvaa keskimääräistä vuosittaista karitsanlihan 100:aa teuraspainokilogrammaa kohden ilmaistavaa tuotantoa näitä painavia karitsoja tuottavaa uuhta kohden. Yhteisön täydellisten tilastotietojen puuttuessa vuoden 2000 kerrointa ei ole vielä vahvistettu. Ennen tämän kertoimen vahvistamista olisi käytettävä väliaikaista kerrointa. Kyseisen asetuksen 5 artiklan 3 kohdassa vahvistetaan kevyiden karitsojen tuottajien kerroin 80 prosentiksi painavien karitsojen tuottajien kertoimesta. Mainitun asetuksen 5 artiklan 5 kohdassa vahvistetaan myös vuohieläinten tuottajille naaraspuolista vuohta kohden maksettavan palkkion suuruus 80 prosentiksi painavien karitsojen tuottajille maksettavasta palkkiosta. (4) Asetuksen (EY) N:o 2467/98 13 artiklan mukaisesti palkkion määrää on vähennettävä määrällä, joka on kyseisen artiklan 2 kohdassa säädetyn kertoimen vaikutus perushintaan. Tämä kerroin vahvistetaan 13 artiklan 4 kohdassa seitsemäksi prosentiksi. (5) Asetuksen (EY) N:o 2467/98 5 artiklan 6 kohdan mukaisesti puolivuosittain maksettava ennakkomaksu vahvistetaan 30 prosentiksi oletetusta palkkiosta. Komission asetuksen (ETY) N:o 2700/93(6), sellaisena kuin se on viimeksi muutettuna asetuksella (EY) N:o 1410/1999(7), 5 artiklan 3 kohdan mukaisesti ennakkomaksu maksetaan ainoastaan, jos sen suuruus on vähintään 1 euro. (6) Asetuksessa (ETY) N:o 1601/92 säädetään Kanariansaarten maataloustuotantoa koskevien erityistoimenpiteiden soveltamisesta. Kyseisiin toimenpiteisiin kuuluu lisäpalkkion myöntäminen kevyiden karitsojen ja naaraspuolisten vuohien tuottajille asetuksen (EY) N:o 2467/98 5 artiklassa tarkoitetun palkkion myöntämisedellytyksiä vastaavin edellytyksin. Näiden edellytysten mukaisesti Espanja saa maksaa ennakkoa mainitusta lisäpalkkiosta. (7) Talousarvioon liittyvistä syistä palkkion toista ennakkomaksua ei saa maksaa ennen 16 päivää lokakuuta 2000. (8) Tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Arvioidaan, että perushinnan, vähennettynä asetuksen (EY) N:o 2467/98 13 artiklan 2 kohdassa säädetyn kertoimen vaikutuksella, ja vuoden 2000 ennakoitavan markkinahinnan välinen ero on 112,758 euroa 100:aa kilogrammaa kohden. 2 artikla 1. Uuhta kohden maksettavan palkkion arvioitu määrä on seuraava: - painavien karitsojen tuottajat: 17,696 euroa, - kevyiden karitsojen tuottajat: 14,157 euroa. 2. Asetuksen (EY) N:o 2467/98 5 artiklan 6 kohdan mukaisesti toinen ennakkomaksu, joka jäsenvaltioiden sallitaan maksavan tuottajille, on seuraava: - painavien karitsojen tuottajat: 5,309 euroa uuhta kohden, - kevyiden karitsojen tuottajat: 4,247 euroa uuhta kohden. 3 artikla 1. Asetuksen (EY) N:o 2467/98 liitteessä I ja asetuksen (EY) N:o 2738/1999 1 artiklassa määritellyillä alueilla naaraspuolista vuohta kohden maksettavan palkkion arvioitu määrä on 14,157 euroa. 2. Asetuksen (EY) N:o 2467/98 5 artiklan 6 kohdan mukaisesti toinen ennakkomaksu, joka jäsenvaltioiden sallitaan maksavan 1 kohdassa määritellyillä alueilla toimiville vuohenlihan tuottajille, on 4,247 euroa naaraspuolista vuohta kohden. 4 artikla Asetuksen (ETY) N:o 1601/92 13 artiklan 3 kohdan mukaisesti Kanariansaarten kevyiden karitsojen ja naaraspuolisten vuohien tuottajille markkinointivuonna 2000 maksettavan lisäpalkkion toinen ennakkomaksu on seuraava: - 1,062 euroa uuhta kohden asetuksen (EY) N:o 2467/98 5 artiklan 3 kohdassa tarkoitettujen tuottajien osalta, - 1,062 euroa naaraspuolista vuohta kohden asetuksen (EY) N:o 2467/98 5 artiklan 5 kohdassa tarkoitettujen tuottajien osalta. 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 16 päivästä lokakuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä lokakuuta 2000. Komission puolesta Franz Fischler Komission jäsen (1) EYVL L 312, 20.11.1998, s. 1. (2) EYVL L 193, 29.7.2000, s. 8. (3) EYVL L 173, 27.6.1992, s. 13. (4) EYVL L 160, 26.6.1999, s. 80. (5) EYVL L 328, 22.12.1999, s. 59. (6) EYVL L 245, 1.10.1993, s. 99. (7) EYVL L 164, 30.6.1999, s. 53.